projecte-aina/catalan_government_crawling huggingface dataset:
La Llei 16/2000, de 29 de desembre, de l'impost sobre grans establiments comercials, va disposar la gestió de l'impost mitjançant la formació d'un padró, el qual es nodreix de les dades que els subjectes passius de l'impost declaren a l'Administració.
En aquest sentit, el Decret 342/2001, de 24 de desembre, pel qual s'aprova el Reglament de l'impost esmentat, va determinar que el mitjà d'aprovació del model de declaració de dades és una ordre de la persona titular del Departament d'Economia i Finances.
Per altra banda, dintre del procés de modernització i adaptació a l'entorn de les noves tecnologies en què es troba immersa l'Administració de la Generalitat de Catalunya, i amb la intenció de simplificar la tramitació dels procediments en què ha d'actuar el ciutadà, amb la necessària garantia dels seus drets i les seves facultats, s'ha considerat convenient la modificació del model de declaració de dades de l'impost sobre grans establiments comercials, a fi i efecte d'incloure nova informació que esdevé imprescindible per a la correcta gestió d'aquest tribut, així com per tal de permetre a l'interessat demanar la domiciliació bancària del seu pagament en el mateix document en què porta a terme la declaració de les dades.
A conseqüència d'aquestes modificacions, la present Ordre està destinada a donar la necessària cobertura jurídica al nou model de declaració de dades, tant pel que respecta al seu ús i contingut, com pel que respecta al nombre d'exemplars que en resulten.
Article únic.1 S'aprova el model d'imprès de declaració de dades número 910, de l'impost sobre grans establiments comercials, el qual figura en l'annex d'aquesta Ordre..2 El model 910 comprèn un full de declaració de dades, que consta de tres exemplars (un per a l'Administració, un per a la persona interessada, i un per a l'entitat col·laboradora)..3 Mitjançant el model 910, els subjectes passius de l'impost sobre grans establiments comercials poden presentar les declaracions de dades que es derivin de l'obertura de l'establiment o de la modificació de les seves característiques, així com la sol·licitud de domiciliació bancària del pagament que en ressulti.
L'entrada en vigor d'aquesta Ordre deroga l'Ordre de 31 de desembre de 2001, per la qual s'aprova i es fa públic el model de declaració de dades de l'impost sobre grans establiments comercials.
Aquesta Ordre entra en vigor l'1 de gener de 2004.
Barcelona, 1 de desembre de 2003
Models de declaració de dades 910, de l'impost sobre grans establiments comercials.
Es modifica l'apartat 2 de l'article 36 del text refós de la Llei de finances públiques de Catalunya, aprovat pel Decret legislatiu 9/1994, del 13 de juliol, que queda redactat en els termes següents:
Aquestes despeses es poden efectuar si tenen per objecte finançar alguna de les atencions següents:
"a) Inversions reals i transferències de capital.
"b) Transferències corrents derivades de normes de rang de llei.
"c) Despeses en béns i serveis la contractació dels quals, sota les modalitats establertes en la Llei de contractes de les administracions públiques, no pugui ésser estipulada o resulti antieconòmica en el termini d'un any.
"d) Arrendaments de béns immobles a utilitzar per la Generalitat o pels organismes, les institucions o les empreses que en depenen.
"e) Càrregues derivades de l'endeutament.
Es modifica l'article 2.1 de la Llei 20/1987, del 12 de novembre, de creació de l'Entitat Autònoma Institució de les Lletres Catalanes, que queda redactat en els termes següents:
La Institució de les Lletres Catalanes té com a objectius promoure la creació literària en llengua catalana i donar-la a conèixer i difondre-la a dins i fora de Catalunya, i promoure el llibre i la lectura."
Es modifica l'article 5.3 de la Llei 20/1987, del 12 de novembre, de creació de l'Entitat Autònoma Institució de les Lletres Catalanes, que queda redactat en els termes següents:
Els vocals de la Junta de Govern són els següents:
"a) Quatre representants del Departament de Cultura, nomenats pel conseller o consellera de Cultura.
"b) L'interventor o interventora delegat, designat pel Departament d'Economia i Finances i nomenat pel conseller o consellera de Cultura.
"d) Set representants del Consell Assessor, nomenats d'entre els seus membres."
Es modifica la lletra d de l'apartat 1 de l'article 4 de la Llei 1/1989, del 16 de febrer, que queda redactada de la manera següent:
"d) Sis vocals, amb categoria mínima de director o directora general, designats en representació dels departaments de l'Administració de la Generalitat, que s'han de determinar per reglament."
Es faculta el Govern perquè encarregui al Centre Informàtic de la Generalitat, SA el projecte integral d'informatització dels Mossos d'Esquadra de la Generalitat, als efectes que l'esmentat Centre pugui actuar per compte propi o de l'Administració i per si mateix o per mitjà de terceres persones, en l'execució del projecte esmentat.
La contractació de béns, serveis i altres recursos que hagi de dur a terme el Centre Informàtic de la Generalitat, SA amb tercers, en compliment del que s'estableix a l'apartat primer, s'ha d'ajustar als principis de publicitat i concurrència, en els termes que estableix la disposició addicional sisena de la Llei 13/1995, del 18 de maig, de contractes de les administracions públiques.
Així mateix, ha d'incloure en els corresponents contractes les clàusules que resultin pertinents als efectes de la defensa i la salvaguarda dels interessos públics afectats.
Quan el Centre actuï per compte de la Generalitat i en execució del corresponent encàrrec es produeixi adquisició d'immobilitzat material o immaterial, en correspon la titularitat a la Generalitat.
S'afegeix un apartat 6 a l'article 95 del Text únic dels preceptes de determinats textos legals vigents a Catalunya en matèria de funció pública, aprovat pel Decret legislatiu 1/1997, del 31 d'octubre, amb el text següent:
"Es poden concedir llicències, sense retribució, per a atendre un familiar fins al segon grau, en casos de malalties greus, per a tres mesos, prorrogables excepcionalment a tres mesos més."
S'afegeix una disposició addicional sisena a la Llei 5/1994, del 4 de maig, de regulació dels serveis de prevenció i extinció d'incendis i de salvaments de Catalunya, amb el contingut següent:
"1.a) També poden accedir a la categoria de sergent per promoció interna, mitjançant concurs oposició, a què fa referència l'article 20 d'aquesta Llei, els i les caporals amb una antiguitat en aquesta categoria de tres anys de servei actiu, que, sense tenir la titulació especificada per l'article 17.2.c d'aquesta Llei, tinguin una antiguitat de deu anys en un cos o una escala del grup D, o de cinc anys i la superació d'un curs específic de formació, al qual s'ha d'accedir per criteris objectius.
"1.b) La superació d'aquest curs de formació és un requisit indispensable per a accedir al concurs oposició i és independent del curs de capacitació de caràcter selectiu impartit per l'Escola de Bombers de Catalunya, que els i les aspirants han d'haver superat o han de superar durant el procés selectiu i previ al nomenament corresponent.
"2.a) Els membres del Cos de Bombers de la Generalitat i d'altres cossos adscrits a la Direcció General de Prevenció i Extinció d'Incendis i de Salvaments de Catalunya que han estat integrats en la categoria de sergents per la disposició transitòria primera 1.c d'aquesta Llei resten dispensats del requisit d'obtenció de titulació del grup C per tal de poder accedir a la categoria d'oficial.
"2.b) A aquests efectes, els sergents amb una antiguitat en aquesta categoria de tres anys de servei actiu sense titulació per a poder accedir a la categoria d'oficial han de complir els requisits d'antiguitat o de superació del curs de formació, o ambdós, establerts per l'apartat 1.a i superar el corresponent concurs oposició i el curs de capacitació selectiu impartit per l'Escola de Bombers de Catalunya".
La Llei 16/2000, de 29 de desembre, ha creat l'impost sobre grans establiments comercials, que té per objecte gravar la singular capacitat econòmica que concorre en determinats establiments com a conseqüència d'estar implantats en grans superfícies, circumstància que contribueix, en part, a fer que aquests establiments tinguin una posició dominant en el sector i que pot generar externalitats negatives en el territori i en el medi ambient, el cost de les quals no assumeixen.
L'article 16.3 de la Llei esmentada preveu que les declaracions inicial i de modificació de dades, així com la de cessament, s'han de presentar davant l'òrgan gestor del tribut dins el termini establert en el reglament, en el model oficial aprovat per ordre de la persona titular del Departament d'Economia i Finances.
D'altra banda, el desenvolupament reglamentari de la Llei ha estat efectuat mitjançant el Decret 342/2001, de 24 de desembre, el qual, dins el títol VII, que regula la gestió de l'impost, dedica el capítol II a les declaracions inicial, de modificació de dades i de cessament.
S'aprova i es fa públic el model de declaració de dades de l'impost sobre grans establiments comercials, mitjançant el qual els subjectes passius han de comunicar totes les dades referents a cada un dels seus establiments, així com els elements necessaris per a l'aplicació de l'impost, el qual figura com annex a aquesta Ordre.
Barcelona, 31 de desembre de 2001
Model de declaració de dades de l'impost sobre grans establiments comercials
El Consell Assessor té les funcions següents:
a) Assessorar sobre la proposta de programació específica
i d'horari de la ràdio i de la televisió en l'àmbit de
Catalunya que presenti el Delegat Territorial de RTVE perquè
sigui elevada, d'acord amb l'article 15 de l'Estatut de la
Ràdio i la Televisió, al Director General de R.T.V. En cas
que la proposta de programació no recollís les recomanacions
del Consell Assessor de Ràdio i Televisió Espanyola a
Catalunya, haurà d'anar acompanyada preceptivament
b) Estudiar i formular les recomanacions sobre les
necessitats i la capacitat de Catalunya per tal d'assolir la
descentralització adequada dels serveis de la ràdio i de la
televisió, especialment pel que fa a la cadena estatal de
d) Conèixer amb antelació suficient els plans anuals de
treball, els avantprojectes de pressupostos i les memòries
anuals de RTVE a Catalunya i de les seves societats, com
e) Fer propostes i donar parer al Director General
respecte al nomenament del Delegat Territorial de RTVE a
Catalunya; fer el mateix respecte al nomenament, quan
s'escaigui, de cada Director dels diferents mitjans (RNE,
RCE, i TVE) de RTVE a l'àmbit territorial de Catalunya.
f) Assessorar i assitir directament el Delegat Territorial
de RTVE en totes aquelles qüestions que afecten la recepció
i el cobriment en tot l'ambit territorial de Catalunya dels
programes que s'emeten, en el finançament d'aquests i, en
general, en totes les altres qüestions relatives a les
competències i les funcions inherents al seu càrrec.
g) Elevar al Consell d'Administració de RTVE, a través del
Delegat Territorial de RTVE a Catalunya, les recomanacions
programació dels principis establerts en l'article 4 de la
Llei 4/1980, de l'Estatut de la Ràdio i la Televisió, així
com de la correcta execució de les resolucions i dels acords
a què pot donar lloc l'aplicació de l'apartat a) d'aquest
i) Ésser escoltat abans del nomenament dels representants
que correspondran a la Generalitat de Catalunya en els
Consells Assessors estatals de RNE, RCE i TVE, d'acord amb
el que preceptua l'article 9 de l'Estatut de la Ràdio i la
públiques i la formació dels professionals dels mitjans de
comunicació que porti a terme a Catalunya l'Institut Oficial
S'autoritza el Govern perquè, amb el dictamen previ de la Comissió Jurídica Assessora, refongui en un text únic, abans del 30 de juny de 1994, la Llei 10/1982, del 12 de juliol, de finances públiques de Catalunya, les disposicions legals vigents de caràcter permanent en matèria de gestió pressupostària contingudes en les lleis de pressupostos p osteriors a l'entrada en vigor de l'esmentada Llei de finances públiques, i les modificacions introduïdes en la dita Llei per la Llei 4/1985, del 29 de març, de l'estatut de l'empresa pública catalana, per la Llei 2/1985, del 14 de gener, de l'Institut Català de Finances, i per la Llei 33/1991, del 24 de desembre, de taxes i preus públics de la Generalitat de Catalunya.
La refosa ha d'incloure també la regularització, l'aclariment i l'harmonització d'aquestes disposicions.
Es prorroga per a l'exercici del 1994 el contingut de la disposició addicional dissetena de la Llei 9/1990, del 16 de maig, de pressupost de la Generalitat de Catalunya, de les seves entitats autònomes i de les entitats gestores de la Seguretat Social per al 1990, relativa a la percepció de les pensions determinades per al personal eventual, contractat i interí al servei de la Generalitat en el període anterior al 1939.
El Departament de Comerç, Consum i Turisme, com a component preeminent del Consorci de Promoció Turística de Catalunya i principal finançador d'aquest, ha de condicionar la transferència del crèdit 14.04.741.01 a la gestió dels recursos de l'esmentat Consorci d'acord amb els criteris següents:
a) S'han de promoure prioritàriament les ofertes turístiques homologades pel Departament, el qual ha d'establir, mitjançant una normativa específica, els estàndards de mínims de qualitat per a gaudir d'aquesta homologació.
b) Les promocions de caràcter més genèric han d'estar sempre articulades a l'entorn de les marques turístiques de Catalunya que el Departament ha de definir abans del 15 de gener de 1994 i que no han d'ésser més de vuit.
1 Se cedeix gratuïtament a l'Institut Català del Sòl el domini del terreny que es descriu com segueix:
"Porció de terreny de 6.710 m2 de superfície, situat al terme municipal de l'Hospitalet de Llobregat, travessat en direcció nord-sud pel carrer Fortuna, i qualificat de zona 13b per la Modificació puntual del Pla general metropolità pel que fa al Polígon El Gornal de l'Hospitalet de Llobregat, actualment en tramitació, que forma part de l'immoble alliberat del servei ferroviari dels Ferrocarrils de la Generalitat, i que afronta, al nord, amb Ferrocarrils de la Generalitat; a l'est, amb la futura alineació del carrer Amadeo Torner, mitjançant terrenys de Ferrocarrils de la Generalitat; a l'oest, amb finca de Manuela Ramoneda; i al sud, amb zona industrial 22a."
La cessió resta condicionada al fet que es destini a finalitats d'interès social, s'hi desenvolupi una actuació de sòl residencial, i es porti a terme la construcció d'habitatges protegits en el terreny cedit.
Els béns adscrits a l'Entitat Autònoma Diari Oficial i de Publicacions, en virtut de la disposició addicional del Decret 40/1988, de l'11 de febrer, de desplegament de la Llei 24/1987, del 28 de desembre, de creació de l'Entitat Autònoma del Diari Oficial i de Publicacions de la Generalitat de Catalunya, s'incorporen amb ple domini al seu patrimoni.
Amb caràcter previ a l'aprovació dels pressupostos de les universitats, el Comissionat per a Universitats i Recerca del Departament de la Presidència elaborarà la proposta de la despesa del personal funcionari docent i no docent, i la del personal contractat de les universitats que es financi amb càrrec al pressupost de la Generalitat, i l'elevarà, amb informe previ del Departament d'Economia i Finances, al Govern perquè l'autorizti.
-1 El desplegament del sector sanitari del Servei Català de la Salut es produirà d'acord amb les disponibilitats pressupostàries recollides a la present Llei en els crèdits consignats per a l'esmentat organisme.
-2 Als efectes del que disposa l'apartat anterior, l'autoritat sanitària establirà les unitats funcionals en què s'estructuren els sectors sanitaris del Servei Català de la Salut.
En l'exercici del 1994 aquestes unitats podran incorporar les funcions pròpies de les unitats mèdiques, d'infermeria i d'admissions i atenció a l'usuari a què es refereix l'article 37.3 de la Llei 15/1990, del 9 de juliol, d'ordenació sanitària de Catalunya.
-3 Als efectes del que disposa l'article 34.1 de la Llei esmentada, els titulars de les unitats funcionals que hagin assumit les funcions pròpies de la Direcció Mèdica i de la Direcció d'Infermeria formaran part del Consell de Direcció del sector sanitari respectiu.
-1 Qualsevol variació del capital dels ens relacionats amb la Generalitat que s'indiquen en el punt 2 d'aquesta disposició necessitarà l'aprovació del Govern per a la seva formalització, amb informe previ de la Direcció General del Patrimoni de la Generalitat, que l'haurà d'emetre en el termini màxim de quinze dies.
-2 Aquesta disposició s'aplica a totes les entitats, empreses i societats a què es refereix l'article 1.a) i b) de la Llei 4/1985, del 29 de març, de l'estatut de l'empresa pública catalana, a la Corporació Catalana de Ràdio i Televisió, al Servei Català de la Salut i, en general, a totes aquelles entitats en les quals la participació directa o indirecta de la Generalitat sigui majoritària.
-1 Tots els contractes d'assegurances privades han d'ésser objecte d'un informe favorable previ de la Direcció General del Patrimoni de la Generalitat, que tindrà el caràcter de vinculant i haurà d'ésser emès en el termini d'un mes.
-2 Aquesta disposició s'aplica a totes les entitats, empreses i societats a què es refereix l'article 1.a) i b) de la Llei 4/1985, del 29 de març, de l'estatut de l'empresa pública catalana, a la Corporació Catalana de Ràdio i Televisió, al Servei Català de la Salut i a les entitats gestores de la Seguretat Social, inclòs l'Institut Català de la Salut, i, en general, a totes aquelles entitats en les quals la participació directa o indirecta o la representació de la Generalitat sigui majoritària.
Els projectes de primera ocupació d'immobles destinats a ús administratiu i adscrits a serveis dels departaments de la Generalitat i els seus organismes autònoms, i també els de reforma substancial d'aquests immobles, han de comptar, per a llur execució, amb un informe favorable previ, tant en els aspectes qualitatius com quantitatius, de la Direcció General de Patrimoni de la Generalitat.
La Direcció General de Patrimoni de la Generalitat ha d'emetre els informes corresponents en el termini d'un mes.
-1 Els contractes d'arrendament o qualssevol altres d'ocupació o d'utilització o similars d'immobles que, pel sistema de contractació directa, subscriguin com a arrendatari, ocupant o usuari els organismes, les entitats autònomes o les empreses públiques de la Generalitat de Catalunya i les empreses en què la Generalitat participa majoritàriament requereixen, prèviament a llur formalització, l'informe de la Direcció General del Patrimoni de la Generalitat de Catalunya, que tindrà el caràcter de vinculant.
-2 Els contractes d'adquisició d'immobles, per qualsevol títol, pel sistema de contractació directa, que subscriguin els organismes, les entitats autònomes o les empreses públiques de la Generalitat de Catalunya i les empreses en què la Generalitat participa majoritàriament també requereixen, prèviament a llur formalització, l'informe de la Direcció General del Patrimoni de la Generalitat de Catalunya, que tindrà el caràcter de vinculant.
Aquest informe no serà necessari respecte a les adquisicions de béns per a empreses públiques amb la finalitat de retornar-les al tràfic jurídic privat, d'acord amb les funcions que tenen atribuïdes.
-3 Aquestes disposicions s'apliquen a totes les entitats, empreses i societats a què es refereix l'article 1.a) i b) de la Llei 4/1985, del 29 de març, de l'estatut de l'empresa pública catalana, a la Corporació Catalana de Ràdio i Televisió, al Servei Català de la Salut i les entitats gestores de la Seguretat Social, inclòs l'Institut Català de la Salut, i, en general, a totes aquelles entitats en les quals la participació directa o indirecta o la representació de la Generalitat sigui majoritària.
El paràgraf segon de l'apartat b de l'article 4 de la Llei 5/1985, del 15 d'abril, de creació del Centre d'Informació i Desenvolupament Empresarials, modificat per la disposició addicional vintena de la Llei de pressupostos de 1991, queda redactat de la manera següent:
"La participació del CIDEM no pot superar el quaranta-cinc per cent del capital, llevat d'un acord exprés del Govern, que ha d'ésser comunicat al Parlament.
Les societats en què el CIDEM participi majoritàriament se sotmetran al que estableix la Llei 4/1985, del 29 de març, de l'estatut de l'empresa pública catalana.
"El període de temps màxim de participació del CIDEM en qualsevulla societat civil o mercantil no sotmesa a la Llei 4/1985, de l'estatut de l'empresa pública catalana, és de tres anys, prorrogable per tres anys més.
No obstant això, si el capital social d'aquestes societats és majoritàriament públic, no s'aplica aquesta limitació temporal".
S'afegeixen dos paràgrafs a l'article 39 de la Llei 4/1985, del 29 de març, de l'estatut de l'empresa pública catalana, amb la redacció següent:
"Els representants de la Generalitat en els òrgans socials d'una societat amb participació majoritària, directa o indirecta, als quals pertoqui d'aprovar, o simplement votar, l'adquisició onerosa o gratuïta o l'alienació de títols representatius del capital d'una altra societat ha de sol·licitar, amb anterioritat a l'atorgament de llur aprovació o vot, l'autorització del Govern de la Generalitat, que, si s'escau, ha d'ésser adoptada a proposta conjunta del conseller d'Economia i Finances i del conseller competent per raó de la matèria.
"També han de sol·licitar l'autorització del Govern quan hagin d'aprovar o votar la disminució del capital social de la societat participada majoritàriament per la Generalitat de Catalunya directament o indirectament."
Es modifiquen els punts 3 i 4 de l'article 35 de la Llei 4/1985, del 29 de març, de l'estatut de l'empresa pública catalana, que passen a tenir la redacció següent:
Els estatuts d'aquestes entitats han d'ésser aprovats pel Govern, a proposta conjunta del conseller d'Economia i Finances i del conseller competent per raó de la matèria.
Ha d'ésser també acordada pel Govern, a proposta conjunta del conseller d'Economia i Finances i del conseller competent per raó de la matèria, l'adquisició, a títol onerós, de participació majoritària, directa o indirecta, en societats civils o mercantils que ja són constituïdes, o la subscripció dels convenis determinants de la qualificació de societats vinculades a la Generalitat, d'acord, quant a aquestes darreres, amb les normes a aplicar-los específicament."
El Departament d'Agricultura, Ramaderia i Pesca pot lliurar a l'Institut Català del Crèdit Agrari els romanents de crèdit de la partida 10.01.731.01, "Ajuts per a millorar les condicions econòmiques de les línies de foment", existents el 31 de desembre de 1993.
L'Institut Català del Crèdit Agrari ha de destinar preferentment aquestes quantitats a cobrir el major cost derivat de garantir els seus préstecs amb societats de garantia i assegurances quan ho estimi convenient per raó de les característiques de determinades operacions actives.
-1 Correspon al Govern, a proposta conjunta dels departaments de Governació i d'Economia i Finances:
b) Les modificacions produïdes per la variació del nombre de llocs i les modificacions del complement de destinació i del complement específic dels llocs de treball inclosos en les relacions inicials.
-2 El Govern pot delegar a la Comissió Tècnica de la Funció Pública l'aprovació i modificació d e les relacions de llocs de treball i establir les condicions que consideri oportunes per a l'exercici de les competències atribuïdes.
No obstant l'anterior, a proposta conjunta del departament afectat, del de Governació i del d'Economia i Finances, el Govern, ateses les especificitats de les relacions de llocs de l'àmbit docent i sanitari, pot delegar totalment o parcialment l'aprovació i modificació d'aquelles als secretaris generals del Departament d'Ensenyament i del Departament de Sanitat i Seguretat Social, respecte als centres docents i sanitaris que respectivament en depenen.